b'\n_START_ARTICLE_\nPokal Kongsberg\n_START_PARAGRAPH_\nPokal Kongsberg je bilo vsakoletno tekmovanje v smu\xc4\x8darskih skokih, ki so ga organizirale alpske dr\xc5\xbeave, Francija, Italija, \xc5\xa0vica, Zahodna Nem\xc4\x8dija, Avstrija in Jugoslavija, med letoma 1953 in 1976. \xc4\x8ceprav so pokal za zmago lahko osvojili le skakalci iz dr\xc5\xbeav, ki so tekmovanje organizirale, pa so sodelovali tudi najbolj\xc5\xa1i skakalci iz ostalih dr\xc5\xbeav, tekme pa so potekale pred ve\xc4\x8d kot deset tiso\xc4\x8d gledalci. Finska skakalca Pentti Heino (1953) in Matti Pietik\xc3\xa4inen (1954), \xc4\x8de\xc5\xa1koslova\xc5\xa1ki skakalec Ji\xc5\x99i Ra\xc5\xa1ka (1968) in vzhodnonem\xc5\xa1ki skakalec Hans-Georg Aschenbach (1971) so zmagali, toda niso prejeli pokala Kongsberg. Najpogosteje je tekmovanje gostila Jugoslavija, kjer je po dvakrat potekalo na \xc5\xa1i\xc5\xa1enski skakalnici na Galetovem v Ljubljani, ko sta tudi edini slovenski zmagi dosegla Janez Polda in Marjan Pe\xc4\x8dar, ter plani\xc5\xa1kih skakalnicah Normalna Bloudkova skakalnica in Bloudkova Velikanka. Najuspe\xc5\xa1nej\xc5\xa1i tekmovalci so Josef Bradl, Heini Ihle, Nilo Zandanel, Henrik Ohlmeyer in Walter Steiner, ki so zmagali po dvakrat.'